Diari Oficial de la Generalitat Valenciana


Sumari del DOGV 8925, del 14-10-2020 (2020/8411)

RESOLUCIÓ de 13 d'octubre de 2020, de la directora general de Cultura i Patrimoni, per la qual es prorroguen les beques per a la realització de pràctiques professionals en centres i serveis de biblioteques i arxius gestionats per la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8925

Data del DOGV
:   14-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8411


Data del document
:   13-10-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 13 d'octubre de 2020, de la directora general de Cultura i Patrimoni, per la qual es prorroguen les beques per a la realització de pràctiques professionals en centres i serveis de biblioteques i arxius gestionats per la Generalitat. [2020/8411]  
Mitjançant l'Ordre 63/2016, de 3 d'octubre, de la Conselleria d'Educació, Investigació, Cultura i Esport, es van aprovar les bases reguladores de la concessió de beques per a la realització de pràctiques professionals en l'àmbit de les biblioteques i arxius gestionats per la Generalitat (DOGV 7889, 06.10.2016).  
Per Resolució de 28 de maig de 2019, de la Conselleria d'Educació, Investigació, Cultura i Esport (DOGV 8560, 31.05.2019) es van convocar 15 beques per a la realització de pràctiques professionals en centres i serveis de biblioteques i arxius gestionats per la Generalitat.  
Per Resolució de 7 d'octubre de 2019, de la Direcció General de Cultura i Patrimoni, es van adjudicar catorze beques per a la realització de pràctiques professionals en centres i serveis gestionats per la Generalitat i es va constituir una borsa de reserva prioritzada (DOGV 8655, 14.10.2019).  
Per Resolució de 18 d'octubre de 2019, de la directora general de Cultura i Patrimoni, es van acceptar les renúncies formulades per les persones adjudicatàries i es van nomenar les persones substitutes per a la realització de pràctiques professionals en l'Arxiu Històric de la Comunitat Valenciana i en la Subdirecció del Llibre, Arxius i Biblioteques (DOGV 8668, 31.10.2019).  
Per Resolució de 3 de març de 2020, de la directora general de Cultura i Patrimoni, es va acceptar la renúncia formulada per la persona adjudicatària i es va nomenar a la persona substituta per a la realització de pràctiques professionals en l'Arxiu Històric de la Comunitat Valenciana (DOGV 8765, 18.03.2020).  
Per Resolució d'11 de setembre de 2020, de la directora general de Cultura i Patrimoni, es va acceptar la renúncia formulada per la persona adjudicatària i es va nomenar a la persona substituta per a la realització de pràctiques professionals en l'Arxiu Històric de la Comunitat Valenciana (DOGV 8906, 16.09.2020).  
En el resolc cinqué de la Resolució de 7 d'octubre de 2019, estableix que la duració de les beques serà de 12 mesos i que el període de duració es podrà prorrogar, sense necessitat de nova convocatòria, per un període màxim de dotze mesos addicionals, sempre que hi haja disponibilitat pressupostària i el desenvolupament de l'activitat que s'estiga efectuant ho requerisca o aconselle.  
Les tutories responsables han manifestat la satisfactòria realització de l'activitat de les pràctiques professionals. La Direcció General Cultura i Patrimoni considera que és aconsellable la continuïtat de les activitats de les pràctiques professionals segons les resolucions a les quals s'ha fet referència, requerint-se una pròrroga de dotze (12) mesos més per a completar la formació de les persones becàries.  
  
La Llei 10/2019, de 27 de desembre, de Pressupostos de la Generalitat per a 2020, conté la línia de subvenció S8108000, del capítol IV, amb la qual seran finançades les beques convocades per a la realització de pràctiques professionals en centres i serveis d'arxius gestionats per la Generalitat.  
Per tot això, tenint en compte la duració màxima de les beques prevista en la convocatòria i el que disposa el Decret 132/2009, de 4 de setembre, del Consell, pel qual es regula la concessió de beques, i en virtut de la delegació efectuada pel conseller en el resolc quinzé de la Resolució de 28 de maig de 2019, resolc:  
  
Primer  
Prorrogar per dotze mesos addicionals les beques a:  
Inés Poveda Pastor en l'Arxiu Històric Provincial d'Alacant.  
Denisa Pasca Eliza en Biblioteca Pública de l'Estat de Castelló.  
Carolina Rubio Urnos en l'Arxiu Històric Provincial de Castelló.  
  
Vanessa Medina Sánchez a la Biblioteca Pública de l'Estat d'Orihuela.  
Francisco Iván Baeza Murcia en l'Arxiu Històric d'Orihuela.  
Paula Fernández Ferrero, a la Biblioteca Pública de l'Estat de València.  
Andoni León Sáenz en l'Arxiu del Regne de València.  
Zulai Peinado Peinado i Nerea Cuadrado Gascueña a l'Arxiu Històric de la Comunitat Valenciana.  
Amparo Navarro Soriano, Antoni Fuster Fernández, Celia Cuevas Martín, Verónica Henares Pérez i Alexandra Benavent Albelda, en la Subdirecció del Llibre, Arxius i Biblioteques.  
Es manté la borsa constituïda en la Resolució de 7 d'octubre de 2019.  
  
Segon  
La pròrroga serà efectiva des del dia 15 d'octubre de 2020 i finalitzarà el 14 d'octubre de 2021.  
  
Tercer  
L'import brut mensual de la beca durant els mesos d'octubre a desembre de 2020 serà de mil seixanta-set euros amb quinze cèntims (1.067,15 ?). Aquesta quantitat podrà ser incrementada, quan així ho aprove el Consell, en el percentatge d'increment de les retribucions del personal al servei del sector públic. La quantia de la beca durant els mesos de gener a octubre de 2021 es consigna de manera estimativa, i s'haurà d'ajustar a l'increment que establisca la llei de pressupostos corresponent. El pagament es farà a càrrec de l'aplicació pressupostària 04.90.08.000.03, línia de subvenció S8108000 del capítol IV del pressupost de la Generalitat per als exercicis 2020 i 2021, condicionada aquesta última anualitat a l'existència de crèdit adequat i suficient, pels imports per anualitat detallats a continuació:  
  
Any 2020: 39.479,92 euros  
Any 2021: 151.682,59 euros  
  
Sobre els imports bruts mensuals s'haurà d'efectuar la corresponent retenció a compte de l'impost de la renda sobre les persones físiques i aquelles altres que pogueren correspondre, així com la deducció corresponent a les quotes de la Seguretat Social, en els termes establits en el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en els programes de formació.  
  
De conformitat amb el RD 1493/2011, de 24 d'octubre, la quota d'empresa de la Seguretat Social s'ha de finançar a càrrec de l'anterior aplicació i codi de línia, per l'import que s'estableix en l'Ordre TMS/83/2019, de 31 de gener, per la qual es desenvolupen les normes legals de cotització a la Seguretat Social, desocupació, protecció per cessament d'activitat, Fons de Garantia Salarial i formació professional per a l'exercici 2019, prorrogada per la disposició addicional segona del Reial Decret llei 18/2019, de 27 de desembre, pel qual s'adopten determinades mesures en matèria tributària, cadastral i de seguretat social. Segons aquesta disposició, la quantia fixa total mensual per becari per aquest concepte puja a quaranta-huit euros amb quaranta-un cèntims (48,41 ?).  
  
Quart  
Per a la resta de condicions, es mantenen les que figuraven en les bases reguladores establides en l'Ordre 63/2016, de 3 d'octubre. Aquesta resolució es publicarà en el Diari Oficial de la Generalitat Valenciana de conformitat amb l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
De conformitat amb el que preveuen l'article 46 de la Llei 29/1998, de 13 de juliol, reguladora de la jurisdicció contenciosa administrativa i els articles 123 i 124 de la Llei 39/1995, d'1 d'octubre, del procediment administratiu comú, contra la present resolució, que posa fi a la via administrativa, es pot presentar potestativament recurs de reposició o directament recurs contenciós administratiu en els terminis i davant els òrgans que s'indiquen a continuació:  
a) El recurs de reposició s'ha d'interposar davant el conseller d'Educació, Cultura i Esport en el termini d'un mes a comptar des de l'endemà de la seua publicació.  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
  
València, 13 d'octubre de 2020.- La directora general de Cultura i Patrimoni (p. d., OC 28.05.2019; DOGV núm.8560): Carmen Amoraga Toledo.